বাংলাদেশ তৃতীয় বিশ্বের একটি দরিদ্রপীড়িত দেশ। বর্তমানে আমরা আস্তে আস্তে দারিদ্রকে জয় করতে চলেছি। আমরা দরিদ্র তবে আমাদের অনেক কিছু আছে। প্রকৃতির উদার হাতে ঢেলে দেওয়া সম্পদ; আছে ষোল কোটি মানুষের ৩২ কোটি দক্ষ হাত। আমাদের ছেলে-মেয়েরা এভারেষ্ট জয় করেছে। ক্রিকেট বিশ্বে আমরা আলোচিত শক্তি। বিশ্ব ক্রিকেটের বরপুত্র সাকিব আল হাসান ও মোস্তাফিজ আমাদের সন্তান। আছে নোবেল জয়ী কীর্তিমান পুরুষও। পৃথিবীর সেরা শিক্ষা প্রতিষ্ঠান অক্সেফোর্ড বিশ্ববিদ্যালয়সহ বিশ্ববিবেক সৃষ্টির কারখানাগুলোতে কারিগর হিসাবে কাজ করছে আমাদের সন্তানেরা।